system
Răspunde în limba română, în stilul Wikipedia, cat mai corect gramatical.
user
Spune-mi informații despre Varmia.
assistant
Varmia (în ; în ) este o regiune istorică în nord-estul Poloniei. Cuprinde districtele centrale și nord-vestice ale Voievodatului Varmia și Mazuria. Orașul principal este Olsztyn (în germană Allenstein). În 1230 teritoriul Varmiei, populat de triburi baltice, a fost încorporat în Ordinul Teuton, devenind în 1242 unul din episcopatele acestuia. În 1466, conform prevederilor păcii de la Torun, Varmia devine parte componentă a Regatului Poloniei. În 1772, în urma primei împărțiri a Poloniei, a fost anexată de Prusia. În 1871-1945 a făcut parte din provincia germană Prusia Răsăriteană. Conferința de la Potsdam o va atribui Poloniei. Populația germană din Varmia va fi în cea mai mare parte expatriată în Germania (cu excepția celor care s-au declarat "slavi germanizați"), fiind înlocuită cu polonezi și ucraineni din teritoriile poloneze anexate de URSS. După 1990 mai mulți locuitori autohtoni ai Varmiei și-au reafirmat identitatea germană, orașul Olsztyn devenind unul din centrele mișcării de emancipare a germanilor polonezi.

Orașe

Varmia conține 12 orașe. Acestea sunt enumerate mai jos în ordinea descrescătoare a populației (în conformitate cu cifrele oficiale pentru 2014):
 Olsztyn - 174.775
 Braniewo - 17.299
 Lidzbark Warmiński - 16.312
 Biskupiec - 10.643
 Dobre Miasto - 10.583
 Orneta - 9.034
 Barczewo - 7.277
 Reszel - 4.792
 Jeziorany - 3.349
 Pieniężno - 2.927
 Bisztynek - 2.491
 Frombork - 2.467

Note

Vezi și

 Mazuria
 voievodatul Varmia și Mazuria

Prusia
Regiuni istorice din Polonia